पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. भाजपा ने गुजरात के मु यमंत्री नरेंद्र मोदी को चुनाव प्रचार की कमान सौंप दी है। मोदी को अब राष्ट्रवाद और हिंदुत्व की जयजयकार शुरू करनी चाहिए। जिससे देश में नयी हवा बहनी शुरू हो। इस प्रकार की प्रतिक्रिया शिवसेना अध्यक्ष उद्धव ठाकरे ने व्यक्त की है।
उद्धव ने अपनी पार्टी के मुखपत्र में कहा है कि कांग्रेस को पराजित करना और सोनिया गांधी को नेस्तनाबूद करना ही राष्ट्रवाद और हिंदुत्व है। उन्होंने कहा कि मोदी को कांग्रेस अपना दुश्मन मानती है क्योंकि उनका चेहरा व विचार हिंदुत्ववादी है। इसके साथ ही शिवसेना अध्यक्ष ने भाजपा को नसीहत भी दी है।
उन्होंने कहा, 'भाजपा ने मोदी को प्रचार कमेटी की कमान सौंप कर अपना पत्ता फेंका है। परंतु भाजपा को अब सिर्फ अपना विचार न करते हुए राष्ट्रीय लोकतांत्रिक गठबंधन (एनडीए) का भी विचार करना चाहिए।Ó उद्धव ने कहा कि राम मंदिर आंदोलन के बाद देश में हिंदू एकजुट हुए थे। किंतु बाद में बिखर गये। अब मोदी की ताजपोशी के बार फिर वैसा नहीं होना चाहिए।
लालकृष्ण आडवाणी योद्धा : शिवसेना अध्यक्ष ने मोदी की ताजपोशी का स्वागत करते हुए भाजपा के वरिष्ठ नेता लालकृष्ण आडवाणी की प्रशंसा में भी बयान दिया है। उन्होंने कहा भाजपा को नया चेहरा व दिशा देने का काम वाजपेयी और आडवाणी की राम-लक्ष्मण की जोड़ी ने किया था। भाजपा ने सत्ता का सपना आडवाणी की राम रथयात्रा और अयोध्या आंदोलन की वजह से ही देखा। इसलिए आडवाणी के योगदान और उनके सामथ्र्य का स्वीकारा जाना चाहिए। उद्धव ने कहा, 'सिर्फ बौद्धिक बल के आधार पर दिल्ली की सत्ता नहीं हासिल की जा सकती है। आडवाणी योद्धा हैं और इतिहास में उनका नाम योद्धा के रूप में ही लिया जायेगा।
परंतु यह योद्धा अब मन व उम्र से जर्जर हो गया है। ऐसी स्थिति में उन्हें भीष्म पितामह की भूमिका निभाते हुए कभी विचार, कभी बुद्धि व कभी शस्त्र रूपी आशीर्वाद का हाथ सिर पर रखकर वरिष्ठ की भूमिका अदा करनी चाहिए।Ó शिवसेना अध्यक्ष ने कहा है कि आडवाणी व उनके पुराने सहकर्मी करीब- करीब ८५ वर्ष के हो गये हैं। ८५ वर्ष का नेतृत्व भाजपा को दिल्ली में सत्ता नहीं दिला सकता है। लिहाजा मोदी को आगे करके यदि नया सियासी दांव चला जा रहा है, तो उसका स्वागत किया जाना चाहिए।
इसके साथ ही उद्धव ने सलाह दी है कि मोदी को कमान सौंपे जाने के बाद भाजपा में 'कटकटÓ शुरू हुई है। उसे भाजपा के नेता आपस में मिल बैठकर सुलझायें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn